**­**

PARA SA AGARANG PAGLABAS

**Ang Programa ng Lungsod sa Pangangalaga sa Kalapitbahayan ay birtwal na magbabalik para sa 2021**

BRAMPTON, ON (Hulyo 2, 2021) – Ang Programa ng Lungsod ng Brampton sa Pangangalaga sa Kalapitbahayan ay babalik sa Miyerkules, Hulyo 7, 2021. Muli sa taon na ito, para protektahan ang kalusugan at kaligtasan ng staff at mga residente, ang programa ay magiging online.

 Ang Programa sa Pangangalaga sa Kalapitbahayan ay naglalayon na pahusayin ang pakikilahok ng mga tao, pasiglahin ang mga residente para gumanap ng aktibong papel sa pagpapaganda ng kanilang kalapitbahayan at kumonekta sa mga resource. Magkakaroon ng tatlong bagong mga paraan para matuto pa ang mga residente tungkol sa kanilang kalapitbahayan at ibahagi kung ano ang mahalaga sa kanila:

* **Mga birtwal na paglilibot** – ang 15 pre-recorded na mga paglilibot ay ipo-post sa website ng Lungsod sa nakatakdang mga petsa. Hinihikayat ang mga residente na gawin ang mga paglilibot na ito nang birtwal, o gamitin ang ibinigay na mga tool para gawin ang mga paglilibot na ito nang sarili sa personal, habang pinapanatili ang paglayo mula sa iba.
* **Survey sa kalapitbahayan** – gustong maunawaan ng Lungsod ang mga kalapitbahayan ng komunidad at kung paano nagi-interact ang mga residente sa loob nila. Hinihikayat ang mga residente na sagutan ang online survey.
* **Online mapping tool** – ang isang online mapping tool ay magpapahintulot sa mga residente na tukuyin ang mga lugar na gustong-gusto nila, mga pag-aalala at mga pagbabago na gusto nilang makita sa loob ng kanilang kalapitbahayan.

Para sa karagdagang impormasyon tungkol sa Pangangalaga sa mga Kalapitbahayan at isang kumpletong talaan ng birtwal na paglilibot sa kalapitbahayan, bumisita sa [www.brampton.ca/neighbourhoods](http://www.brampton.ca/neighbourhoods).

**2020 Programa**

Sa nakalipas na taon, birtwal na naglilibot ang Lungsod sa 15 kalapitbahayan sa buong Brampton para pasalihin ang mga Bramptonian at hikayatin ang pagtayo ng komunidad ng mga tao. Higit sa 400 residente ang gumanap ng aktibong papel sa paghubog sa kanilang komunidad sa pamamagitan ng Programa sa Pangangalaga sa Kalapitbahayan sa 2020. Nakatanggap ang Lungsod ng higit sa 400 sagot sa survey, at higit sa 400 pin sa Online Mapping Tool. Para sa higit pang impormasyon tungkol sa mga resulta sa 2020, bisitahin ang [www.brampton.ca/neighbourhoods](https://nurturingneighbourhoods.brampton.ca/nurturing-neighbourhoods-2020).

**Mga Quote**
“Ang ating mga residente ay ang mga eksperto pagdating sa mga kalapitbahayan na tinatawag nilang tahanan, at hindi matatawaran ang kanilang input sa kung ano ang kanilang gustong-gusto sa kanilang komunidad at kung ano ang gusto nilang makita na nabago. Salamat sa inyong lahat na sumali sa Programa sa Pangangalaga sa Kalapitbahayan sa nakaraang taon, at hinihikayat ko ang mga residente ng 15 kalapitbahayan ng taon na ito na makisali. Mahalaga ang inyong mga boses, at makakatulong kayo sa paghubog ng ating lungsod.”

- Patrick Brown, Mayor, Lungsod ng Brampton

“Habang ang lalawigan ay patuloy na unti-unting muling nagbubukas at habang bumabawi tayo mula sa pandemya ng COVID-19, ang kalusugan at kaligtasan ng komunidad ay nananatiling pinakamahalaga sa atin sa Lungsod ng Brampton. Iniimbitahan ang mga residente na maglibot-libot nang birtwal sa mga bahagi ng Pangangalaga sa Kalapitbahayan, at ibigay ang kanilang input sa ating mga lokal na kalapitbahayan online. Mahalaga ang inyong mga opinyon, at gumaganap kayo ng napakahalagang papel sa pagtulong sa amin na itayo ang sustenable at kumpletong mga komunidad.”

- Rowena Santos, Rehiyonal na Konsehal, Wards 1 at 5; Chair, Community Services, Lungsod ng Brampton

“Ang Pangangalaga sa Kalapitbahayan ay nagbibigay sa mga residente ng pagkakataon na ibahagi kung ano ang gusto nila tungkol sa lugar na tinatawag nilang tahanan, matuto tungkol sa mga darating na proyekto ng Lungsod at hikayatin ang lokal na pagbabago. Iniimbitahan namin ang mga Bramptonian na makisali sa pagpapaganda ng ating komunidad sa pamamagitan ng paglahok sa Programa sa Pangangalaga sa Kalapitbahayan sa taon na ito.”

- Charmaine Williams, Konsehal ng Lungsod, Wards 7 at 8; Vice-Chair, Community Services, Lungsod ng Brampton

“Sa Lungsod ng Brampton, tayo ay committed sa pagtatayo ng lungsod na ligtas, sustenable at matagumpay na ipagmamalaking tawaging tahanan ng ating diverse na komunidad. Inaaasahan natin ang muling pagpapalahok sa ating mga residente sa taon na ito sa pamamagitan ng kanilang Programa sa Pangangalaga sa Kalapitbahayan, at ipaabot ang ating taos-pusong pasasalamat sa mga sumali sa nakaraang taon.”

- David Barrick, Pinunong Administratibong Opisyal, Lungsod ng Brampton

-30-

**Bilang isa sa napakabilis na lumalaking lungsod sa Canada, ang Brampton ay tahanan ng 700,000 tao at 75,000 negosyo.** Ang mga tao ang nasa gitna ng lahat ng ginagawa natin. Napapalakas tayo ng ating diverse na mga komunidad, hinihikayat natin ang pamumuhunan, at sinisimulan natin ang isang paglalakbay para pangunahan ang teknolohikal at pangkapaligirang inobasyon. Nakipag-partner tayo para sa pag-unlad upang magtayo ng isang nakalulusog na lungsod na ligtas, sustainable at matagumpay. Kumonekta sa amin sa [Twitter](https://can01.safelinks.protection.outlook.com/?url=https%3A%2F%2Ftwitter.com%2FCityBrampton&data=02%7C01%7CChristine.Sharma%40brampton.ca%7C58ad725883124518d6f008d6ce465988%7Cb209e2b2a1f744ea94c53c09c252e151%7C0%7C0%7C636923198871871509&sdata=Frde%2FiyG9qvK86uud6jkmOx8WZnwPXnPn6j3VYQetio%3D&reserved=0), [Facebook](https://can01.safelinks.protection.outlook.com/?url=https%3A%2F%2Fwww.facebook.com%2FCityBrampton&data=02%7C01%7CChristine.Sharma%40brampton.ca%7C58ad725883124518d6f008d6ce465988%7Cb209e2b2a1f744ea94c53c09c252e151%7C0%7C0%7C636923198871871509&sdata=k8cBMBTgYDcaYWlBM%2Fe8dyZEnTRcW9I6dfHo7%2BAqJO8%3D&reserved=0), at [Instagram](https://can01.safelinks.protection.outlook.com/?url=https%3A%2F%2Fwww.instagram.com%2FCityBrampton%2F&data=02%7C01%7CChristine.Sharma%40brampton.ca%7C58ad725883124518d6f008d6ce465988%7Cb209e2b2a1f744ea94c53c09c252e151%7C0%7C0%7C636923198871881518&sdata=6I8t3tQh2UpYC%2BMuP0vpBhw0YtQ6R5ji35fUGt5y8FU%3D&reserved=0). Alamin ang higit pa sa [www.brampton.ca](https://www.brampton.ca/)

|  |
| --- |
| **KONTAK NG MEDIA** Monika DuggalCoordinator, Media at Pakikilahok sa KomunidadStrategic na Komunikasyon Lungsod ng Brampton905-874-3426 | [Monika.Duggal@brampton.ca](https://email.fatcow.com/sqmail/src/compose.php?send_to=Monika.Duggal@brampton.ca) |
|  |
|  |